***pakeistas***

**projektas**

**reg. Nr. T-196**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2004 m. vasario 25 d. sprendimo nr. t1-85 „Dėl savivaldybės aplinkos apsaugos rėmimo specialiosios programos nuostatų tvirtinimo“ pakeitimo**

2017 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia

pakeisti Savivaldybės aplinkos apsaugos rėmimo specialiosios programos nuostatus, patvirtintus Pasvalio rajono savivaldybės tarybos 2004 m. vasario 25 d. sprendimu Nr. T1-85 „Dėl savivaldybės aplinkos apsaugos rėmimo specialiosios programos nuostatų tvirtinimo“ (toliau –Nuostatai):

1. Pakeisti Nuostatų 2 punktą ir jį išdėstyti taip:

„2. Specialiosios programos tikslas – finansuoti Savivaldybės vykdomas aplinkos apsaugos priemones, numatytas šių Nuostatų 8 punkte.“.

2. Pakeisti Nuostatų 7 punktą ir jį išdėstyti taip:

„7. Specialiosios programos finansavimo šaltiniai yra:

7.1. juridinių ir fizinių asmenų mokesčiai, mokami už leistiną teršalų išmetimą į aplinką teisės aktų nustatytomis proporcijomis ir tvarka;

7.2. juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius;

7.3. medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą;

7.4. lėšos, gautos kaip želdinių atkuriamosios vertės kompensacija;

7.5. savanoriškos juridinių ir fizinių asmenų įmokos;

7.6. kitos teisėtai gautos lėšos.“.

3. Pakeisti Nuostatų 8.1.2 papunktį ir jį išdėstyti taip:

 „8.1.2. želdynų ir želdinių bendrosios paskirties teritorijose apsaugai, tvarkymui, būklės stebėsenai, želdynų kūrimui, želdinių veisimui, inventorizacijai;“.

4. Pakeisti Nuostatų 8.3.3 papunktį ir jį išdėstyti taip:

 „8.3.3. bešeimininkiams arteziniams gręžiniams tamponuoti bei konservuoti;“.

5. Papildyti Nuostatus 8.5.4 ir 8.5.5 papunkčiais:

 „8.5.4. vilkų ūkiniams gyvūnams padarytai žalai atlyginti;

 8.5.5. bebraviečių ardymo darbams.“.

6. Papildyti Nuostatus 8.9 papunkčiu:

 „8.9. Kitoms priemonėms, kurias nustato Aplinkos ministerija teisės aktų nustatyta tvarka.“.

7. Pripažinti netekusiu galios Nuostatų 9 punktą.

8. Pakeisti Nuostatų 10-11 punktus ir juos išdėstyti taip:

„10. 20 procentų Specialiosios programos lėšų turi būti skirta Savivaldybės visuomenės sveikatos rėmimo specialiosios programos priemonėms finansuoti (išskyrus įplaukas pagal 7.3 punktą).

11. Įplaukos, gautos pagal 7.3 punktą, gali būti naudojamos tik 8.5-8.6. punktuose nurodytoms priemonėms finansuoti.“

9. Papildyti Nuostatus 11-1 punktu:

 „11-1. Įplaukos, gautos pagal 7.4 punktą, gali būti naudojamos tik 8.1.2 punkte nurodytoms priemonėms finansuoti.“.

10 Pakeisti Nuostatų 13 ir 14 punktus ir juos išdėstyti taip:

 „13. Savivaldybės administracija Savivaldybės tarybos patvirtintą Specialiosios programos lėšų panaudojimo ataskaitą už ataskaitinius metus pateikia Panevėžio regiono aplinkos apsaugos departamentui iki kitų metų kovo 1 d.

 14. Savivaldybės administracijos Apskaitos skyrius finansinę atskaitomybę teikia Savivaldybės administracijos Finansų skyriui bendra tvarka.“.

Sprendimas per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistas

Algimutis Balčiūnaitis

2017-08-07 tel. Nr. (8 451) 54 116

Suderinta DVS Nr. RTS-225

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2004 m. vasario 25 d. sprendimo Nr. t1-85 „Dėl savivaldybės aplinkos apsaugos rėmimo specialiosios programos nuostatų tvirtinimo“ pakeitimo**

**2017-08-07**

Pasvalys

**1. Problemos esmė.** Savivaldybės aplinkos apsaugos rėmimo specialiosios programos nuostatai buvo patvirtinti dar 2004 metais. Per tą laiką pasikeitė kai kurie teisės aktai, reglamentuojantys šios programos pajamas ir jų panaudojimą. Pakeitimai pateikti lyginamajame nuostatų variante: patikslinti pajamų šaltiniai, akcentuotas dėmesys į želdinių sistemos finansavimo būtinumą, aktualią bebrų ir vilkų daromą žalą, pataisytos buvę korektūros klaidos. Kadangi Aplinkos ministerija kas metai keičia galimų programos lėšomis finansuojamų priemonių sąrašą, kad nereikėtų kasmet keisti nuostatų, į juos įrašytas 8.9. punktas, 9 punktas nuo 2014 m. netaikomas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

3. **Skaičiavimai, išlaidų sąmatos, finansavimo šaltiniai.**

Sprendimui įgyvendinti savivaldybės lėšų nereikia.

**4. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Naujų teisės aktų nereikės

**6. Sprendimo projekto iniciatoriai**

Savivaldybės administracija

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

PRIDEDAMA. Nuostatų lyginamasis variantas

**Lyginamasis variantas**

|  |  |
| --- | --- |
|  | PATVIRTINTAPasvalio rajono savivaldybės tarybos |
|  | 2004 m. vasario 25 d. sprendimu Nr.T1-85 |

**SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS**

**NUOSTATAI**

**I. Bendroji dalis**

1. Šie nuostatai nustato Pasvalio rajono savivaldybės aplinkos apsaugos rėmimo specialiosios programos ( toliau - Specialioji programa) lėšų šaltinius ir jų naudojimo tvarką.

2. Specialiosios programos tikslas - finansuoti ~~s~~**S**avivaldybės vykdomas aplinkos apsaugos priemones, **numatytas šių Nuostatų 8 punkte**.

3. Specialiosios programos pajamos apskaitomos ~~s~~Savivaldybės biudžeto sąskaitoje.

4. Specialiosios programos lėšomis finansuojamų priemonių sąmatas ir ataskaitas tvirtina Savivaldybės taryba.

5. Specialiosios programos lėšomis finansuojamų priemonių detaliąsias sąmatas tvirtina Savivaldybės administracijos direktorius.

6. Specialiosios programos priemonių finansavimą vykdo Savivaldybės administracija.

**II. SPECIALIOSIOS PROGRAMOS FINANSAVIMO ŠALTINIAI**

7. Specialiosios programos finansavimo šaltiniai yra:

~~7.1.savivaldybės biudžetas:~~

7.~~1.~~1. juridinių ir fizinių asmenų mokesčiai, mokami už leistiną teršalų išmetimą į aplinką teisės aktų nustatytomis proporcijomis ir tvarka;

**7.2. juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius;**

7.~~1.2.~~**3.** medžioklės plotų naudotojų ~~70 procentų mokamo mokesčio~~**mokesčiai, mokami įstatymų nustatytomis proporcijomis ir tvarka**už medžiojamųjų gyvūnų išteklių naudojimą;

**7.4. lėšos, gautos kaip želdinių atkuriamosios vertės kompensacija;**

7.~~2.~~**5** savanoriškos juridinių ir fizinių asmenų įmokos;

7.~~1.3~~.**6.** kitos teisėtai gautos lėšos.

# III. SPECIALIOSIOS PROGRAMOS LĖŠŲ NAUDOJIMAS

 8. Specialiosios programos lėšos naudojamos:

 8.1. priemonėms, kuriomis kompensuojama aplinkai padaryta žala, kai kaltininkas nenustatytas, nežinomas arba kai ~~s~~**S**avivaldybė privalo šias priemones įgyvendinti:

 8.1.1. saugojamoms ir rekreacinėms teritorijoms, parkams, gamtos paveldo objektams tvarkyti, informaciniams ženklams įrengti;

 8.1.2. ~~želdiniams bendros paskirties teritorijose atkurti ir išplėsti;~~**želdynų ir želdinių bendrosios paskirties teritorijojose apsaugai, tvarkymui, būklės stebėsenai, želdynų kūrimui, želdinių veisimui, inventorizacijai;**

 8.1.3. vandens telkinių pakrantėms, užpelkėjusiems vandens telkiniams valyti ir tvarkyti;

 8.1.4. pažeistai žemei (išnaudoti niekam nepriklausantys karjerai, durpynai, sąvartynai) rekultivuoti;

 8.1.5. neišnuomotiniems verslinei bei mėgėjiškai žūklei vandens telkiniams įžuvinti;

 8.1.6. saugomų gyvūnų bei augalų buveinėms atkurti ir gausinti, jų apsaugos priemonėms įgyvendinti;

 8.1.7. ypatingų ekologinių situacijų valdymo bei padarinių likvidavimo priemonėms;

 8.2. gamtosaugos objektams projektuoti, statyti, rekonstruoti, remontuoti, eksploatuoti:

 8.2.1. buities bei lietaus kanalizacijos įrenginiams, perpumpavimo stotims bei tinklams;

 8.2.2. geriamojo vandens gerinimo įrenginiams ir tinklams;

 8.2.3. atliekų tvarkymo įrenginiams ir priemonėms;

 8.2.4. teršalų emisijos mažinimo į atmosferą įrenginiams;

 8.2.5. dviračių ir kito bevariklio transporto takams bei keliams;

 8.2.6. aplinkos monitoringo stotims bei kokybės laboratorijoms ir įrangai joms;

 8.3. aplinkos teršimo šaltiniams pašalinti:

 8.3.1. atliekoms iš ~~s~~**S**avivaldybei priskirtų tvarkyti teritorijų surinkti ir pašalinti, kai nežinomas atliekų tvarkytojas ar teršėjas;

 8.3.2. užterštoms teritorijoms, kai nežinomas teršėjas arba kai užterštas teritorijas būtina sutvarkyti nedelsiant, valyti;

 8.3.3. **bešeimininkiams** arteziniams gręžiniams tamponuoti bei konservuoti;

 8.3.4. vandenviečių griežto režimo sanitarinėms apsaugos zonoms įrengti ir tvarkyti;

 8.3.5. kenksmingoms medžiagoms (liuminescencinėms lempoms, pesticidų atliekoms, išsiliejusiam mazutui ir kt.) surinkti, tvarkyti ir saugoti;

 8.4. ~~s~~**S**avivaldybės visuomenės sveikatos rėmimo specialiajai programai;

 8.5. medžiojamųjų gyvūnų daromos žalos prevencijai:

 8.5.1. želdiniams, kurie gerina laukinių gyvūnų mitybos sąlygas, sodinti;

 8.5.2. želdiniams apsauginėmis juostomis bei tvoromis aptverti;

 8.5.3. želdiniams apdoroti repelentais;

 **8.5.4. vilkų ūkiniams gyvūnams padarytai žalai atlyginti;**

 **8.5.5. bebraviečių ardymo darbams.**

8.6. kartografinei medžiagai, reikalingai medžioklės plotų planų bei medžioklėtvarkos projektų parengimui, įsigyti;

 8.7. kitoms aplinkos apsaugos priemonėms:

 8.7.1. aplinkos monitoringo priemonėms;

 8.7.2. visuomenės aplinkosauginio informavimo ir švietimo priemonėms, leidybai;

 8.7.3. mokslo taikomiesiems darbams aplinkosaugos srityje rengti;

 8.7.4. studijoms bei programoms, susijusioms su aplinkos kokybės gerinimu, rengti bei įgyvendinti;

8.8. savanoriškos juridinių ir fizinių asmenų įmokos naudojamos pagal mokėtojų pageidavimus.

 ~~9. Ne mažiau kaip 70 procentų Specialiosios programos lėšų turi būti panaudota 8.1.-8.3. punktuose nurodytoms priemonėms finansuoti (išskyrus įplaukas pagal 7.2. punktą).~~

 **8.9. Kitoms priemonėms, kurias nustato Aplinkos ministerija teisės aktų nustatyta tvarka.**

**9.** ~~Ne mažiau kaip 70 procentų Specialiosios programos lėšų turi būti panaudota 8.1.-8.3. punktuose nurodytoms priemonėms finansuoti (išskyras įplaukas pagal 6.2. punktą).~~

~~10~~**.** 20 procentų Specialiosios programos lėšų turi būti skirta **S**avivaldybės visuomenės sveikatos rėmimo specialiosios programos priemonėms finansuoti (išskyrus įplaukas pagal ~~6.2~~. 7**.3.** punktą).

 ~~11~~**.** Įplaukos, gautos pagal ~~6.2~~.**7.3**. punktą, gali būti naudojamos tik 8.5-8.6. punktuose nurodytoms priemonėms finansuoti.

 **11-1. Įplaukos, gautos pagal 7.4. punktą, gali būti naudojamos tik 8.1.2. punkte nurodytoms priemonėms finansuoti.**

12. Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

# IV. BAIGIAMOSIOS NUOSTATOS

 13. Savivaldybės administracija Savivaldybės tarybos patvirtintą Specialiosios programos lėšų panaudojimo ataskaitą už ataskaitinius metus pateikia ~~Aplinkos ministerijai ir~~ Panevėžio regiono aplinkos apsaugos departamentui iki kitų metų kovo 1 d.

 14. Savivaldybės administracijos Apskaitos ~~tarnyba~~ skyrius finansinę atskaitomybę teikia Savivaldybės administracijos Finansų skyriui bendra tvarka.

15. Specialioji programa netenka galios teisės aktų nustatyta tvarka.

Strateginio planavimo ir investicijų skyriaus vyr. specialistas Algimutis Balčiūnaitis